અમદાવાદની મીરજાપુર ખાતે આવેલી ગ્રામ્ય કોર્ટમાં ઇન્કવાયરી કાઉન્ટર શરૂ કરવામાં આવ્યું છે. ઉલ્લેખનીય છેકે મીરજાપુર કોર્ટ 9 માળની અને તેમાં ગ્રામ્ય કોર્ટ સિવાય, સીબીઆઇ કોર્ટ, સેન્ટ્રલ એન્જસીઓની કોર્ટ, તથા મોટા ભાગનાં પોલીસ સ્ટેશનોની સંબંધી કોર્ટ પણ આવેલી છે. હાઇરાઇઝ બિલ્ડિંગમાં કઇ કોર્ટ ક્યાં આવી છે તે માટે મીરજાપુર કોર્ટમાં ઇન્કવાયરી કાઉન્ટર શરૂ કરવામાં આવ્યું છે. રોજબરોજ આ કોર્ટમાં હજારોની સંખ્યામાં પોલીસ, વકીલ તથા પક્ષકારો આવતા હોય છે. જેમાં ઘણી વખત કઇ કોર્ટ કઇ જગ્યાએ આવી છે તે શોધવા માટે મુશ્કેલી ઊભી થતી હોય છે. જે માટે મીરજાપુર કોર્ટમાં ડાબી બાજુએ લિફ્ટની પાસે ઇન્કવાયરી કાઉન્ટર શરૂ કરાયું છે. આ ઇન્કવાયરી કાઉન્ટરમાં તમામ કોર્ટની અને અન્ય ઓફિસોની વિગતો જાણવા મળશે.